cyanic-selkie/wikianc huggingface dataset:
Lähellä syntiä
Juoni
Seuraavana päivänä Elmer käy tapaamassa Margitia, mutta kotona on vain Juhana. Hän tarjoaa pojalle kevyttä työtä kauppapuutarhassaan. Juhana päättää turvautua työtarjoukseen sen jälkeen, kun hän ei ikänsä tähden ole saanut pestiä merille. Puutarhaliikkeessä hän sanoo nimekseen Johan Koski. Margit etsii poikaansa epätoivoisesti. Lopulta hän ottaa tarjoilijan pestin laivalta ja purjehtii Etelä-Amerikkaan. Hän jättää pojalleen muistoksi korun, jonka sai aikanaan Elmeriltä. Tällä välin Elmer etsii sekä Juhanaa että Margitia - tuloksetta. Juhana joutuu työpaikallaan kahnauksiin mestari Jurrikan kanssa. Rehti työmies Nuutti pitää kuitenkin pojan puolta. Juhana päättää uskoutua Nuutille, ja paljastaa tälle oikean henkilöllisyytensä ja ikänsä. Juhana ystävystyy Maryn kanssa ja antaa tytölle joululahjaksi korun, jonka sai äidiltään. pienoiskuva|Elmer (Erkki Viljos) ja Margit (Tuija Halonen) Juhanan ja Jurrikan välit kiristyvät, mestari päättää erottaa pojan. Muut työntekijät nousevat puolustamaan poikaa. Elmerkin taipuu sille kannalle, että poikaa ei eroteta. Hän ei kuitenkaan henkilökohtaisesti tapaa poikaa missään vaiheessa, joten hän ei voi tietää Johan Kosken olevan Juhana. Joulu lähestyy ja sen myötä kauppapuutarhan sesonki. Jurrikka antaa Juhanalle luottamustehtäviä Helsingissä hoidettavaksi. Poika käy samalla viemässä kukkia äidilleen tietämättä, että tämä on merillä. Paluumatkallaan hän joutuu erään kolarin todistajaksi poliisiasemalle. Komisario Vehviläinen tunnistaa pojan Juhanaksi ja ilmoittaa Elmerille. Samalla komisario kertoo, että Margitin laiva on saapumassa Helsinkiin aivan joulun alla. Jouluvalmisteluiden lomassa Mary näyttää Juhanalta saamansa korun isoäidilleen ja Elmer-enolleen. Tällöin Elmer käsittää, että hänen palveluksessaan oleva poika on Juhana Kaski. Elmer kiirehtii satamaan Margitia vastaan. Poistuessaan laivasta nainen toteaa, että merielämä ei sovi hänelle. Elmerin vastaanotosta hän on hämillään, mutta kivi putoaa hänen sydämeltään miehen kertoessa Juhanan olevan turvassa. Tällöin Margit paljastaa, että Juhana on Elmerin poika. Juhana puolestaan odottaa äitiään isoäitinsä ja serkkunsa Maryn kanssa. Perheonni on ylimmillään, kun Juhana kohtaa isänsä... hän haluaa palata kouluun ja sanoa huusiluudalle, että nyt hänelläkin on isä!
Tuotanto
Elokuva kuvattiin talvella 1955. Kuvauspaikkana oli muun muassa Leppäsuonkatu 2:n kauppapuutarha Helsingissä.
Vastaanotto
Helsinkiläinen Uusi Suomi arvioi: ”Filmin heikoin osa on sen ensimmäinen kolmannes --. Tapahtumien siirtyessä 1950-luvulle tarinassa on havaittavissa melkoista tiivistymistä, joskin se edelleen epäloogisia linjoja noudattaen pysyttelee verraten halpahintaisella tosikertomustasolla.” Helsingin Sanomien Paula Talaskivi kiitti kerronnan joustavuutta ja interiöiden hyvää sävyä. Toisaalta hän arvosteli elokuvaa psykologisen uskottavuuden piittaamattomuudesta. Ilta-Sanomien Juha Nevalainen kehui Terastea lupaavaksi ja osaavaksi lapsinäyttelijäksi.
Lähellä syntiä esitettiin televisiossa ensi kerran 27. elokuuta 1966.
Kiwi Regional Airlines
Kiwi Regional Airlines oli uusiseelantilainen lentoyhtiö. Sen perusti Ewan Wilson vuonna 2014, ja se aloitti toimintansa 27. lokakuuta 2015. Sillä oli laivastossaan yksi Saab 340A -potkurikone.
Yhtiö lopetti toimintansa 30. heinäkuuta 2016, vain yhdeksän kuukautta toiminnan aloittamisen jälkeen. Sen ainoa Saab 340 ja suuri osa henkilöstöstä siirtyi Air Chathamsin palvelukseen.
Kohteet
Lähde:
Civica Popolare
Civica Popolare (CP) on keskustalainen poliittinen koalitio Italiassa. Sen puheenjohtajana toimii Alternativa Popolare -puolueen Beatrice Lorenzin.
Vilma
Vilma ja Wilma ovat naisten etunimiä. Vilma on muunnettu nimestä Vilhelmiina. Nimi tarkoittaa historiallisesti tahtoa ja kypärää.
Brusiini
Brusiini (C23H26N2O4) on rakenteeltaan strykniiniä läheisesti muistuttava myrkyllinen alkaloideihin kuuluva orgaaninen yhdiste. Yhdistettä voidaan käyttää reagenssina ja katalyyttinä orgaanisen kemian synteeseissä. Yhdisteestä käytetään myös nimiä 10,11-dimetoksistrykniini ja 2,3-dimetyylistrykniini.
Vilma
Suomessa Vilman nimipäivä on 26. toukokuuta. Vuoden 2019 loppuun mennessä nimi on Suomessa annettu 10 134 henkilölle. Lisäksi muodossa Wilma nimi on annettu 2 143 henkilölle.
Brusiini
Ominaisuudet
Brusiini on hyvin myrkyllistä ja myrkytyksen oireet ovat samankaltaiset strykniinin aiheuttaman myrkytyksen kanssa. Myrkytysoireita ovat muun muassa huonovointisuus, oksentelu, pääkipu, kiihtyneisyys ja levottomuus sekä lihaskouristukset. Rotilla yhdisteen LD50-arvo suun kautta on 1 mg/kg.
Esiintyminen ja käyttö
Brusiinia esiintyy strykniinipähkinöiden suvun lajien siemenissä esimerkiksi strykniinipuussa (Strychnos nux-vomica) ja malesianstrykniinipähkinässä (S. ignatii). Yhdisteen eristivät ensimmäisinä ranskalaiset Pierre-Joseph Pelletier ja Joseph Bienaimé Caventou vuonna 1818.
Brusiinia käytetään orgaanisessa kemiassa erityisesti asymmetrisissä synteeseissä. Yhdiste muodostaa diastereomeerisia suoloja kiraalisten karboksyylihappojen ja sulfonihappojen kanssa ja tämän vuoksi sitä käytetään erottamaan näiden yhdisteiden enantiomeereja resoluutiolla. Yhdistettä voidaan käyttää myös kiraalisten alkoholien, syanohydriinien ja sulfoksidien resoluutioon. Sitä voidaan käyttää myös eräissä reaktioissa kiraalisena katalyyttinä.
Fludarabiini
Fludarabiini on sytostaatti, syöpälääke. Fludarabiinia käytetään kroonisen lymfaattisen leukemian eli KLL:n hoitoon ja se sisältää fluoria. Lääkeaineella voidaan muitakin syöpätyyppejä, kuten lymfoomaa. Fludarabiini on antimetaboliitti eli soluaineenvaihdunnan estäjä, ja se estää solumyrkkynä puriiniemästen-aineenvaihduntaa. Tähän ryhmään kuuluvia lääkeaineita, kuten 6-merkaptopuriinia eli purinetolia (6MP) on ollut verisyöpien hoidossa ainakin 1950–60-luvuilta lähtien.
Fludarabiinia voidaan antaa suonensisäisinä ruiskeina (iv.) taikka tabletteina suun kautta (po.). Lääkkeen käyttöön sisältyy erityisiä varoituksia ja varotoimenpiteitä, kuten eri lääkkeiden ja rokotteiden yhteensopivuuksia koskien.
Eräs valmistenimi fludarabiinille on Fludara.
Olli Pousi
Olli Kalervo Pousi (s. 23. heinäkuuta 1959 Espoo) on entinen suomalainen pituushyppääjä ja kolmiloikkaaja. Hän edusti Kouvolan Urheilijoita ja häntä valmensi Pertti Pousi.
Pousi sijoittui Sindelfingenin sisäratojen EM-kilpailuissa 1980 kahdeksanneksi kolmiloikassa ja 14:nneksi pituushypyssä. Saman vuoden Moskovan olympialaisissa hän karsiutui loppukilpailusta sekä pituudessa että kolmiloikassa.
Pousi edusti Suomea aikuisten maaotteluissa ja Euroopan cupin kilpailuissa vuosina 1979–1983. Hän voitti kolmiloikan Euroopan cupin karsintakilpailussa Helsingissä 1981. Maaotteluissa hän voitti vuonna 1981 sekä pituuden että kolmiloikan niin Kouvolassa kuin Tukholmassakin, jossa hyppäsi pituusennätyksensä 777 cm. Kolmiloikkaa hän hyppäsi parhaimmillaan 16,82 m Tampereella 1980.
Pousi voitti kolmiloikan ulkoratojen Suomen mestaruuden Helsingissä 1979, Lappeenrannassa 1980 ja Oulussa 1981. SM-hopeaa hän sai Porissa 1983. Pituushypyn Suomen mestaruuden hän voitti 1980 ja sai SM-hopeaa 1981. Sisäradoilla hän voitti kolmiloikassa SM-kultaa 1980 ja hopeaa 1985 sekä pituushypyssä hopeaa 1980.
Pousi on pituudeltaan 201 cm ja painoi aktiivivuosinaan 80 kg.
Vilhelmiina
Vilhelmiina on naisen etunimi. Siitä esiintyy myös muotoja Vilhelmina, Wilhelmiina ja Wilhelmina. Vilhelmiinan ja Vilhelminan nimipäivä on 26. toukokuuta.
Vilhelmiina on ollut Suomessa hyvin suosittu nimi 1800-luvulla ja 1900-luvun alkupuolella. Vuoden 2019 loppuun mennessä se oli Digi- ja väestötietoviraston tietojen mukaan annettu 23 028 naiselle. Lisäksi väestötietojärjestelmään on kirjattu 9 088 Vilhelminaa, 3 471 Wilhelmiinaa ja 2 418 Wilhelminaa. Muoto Wilhelmiina oli pitkään harvinainen ja on yleistynyt vasta 1980-luvulta lähtien.
Nimen alkuperä
Vilhelmiina on naispuolinen muoto muinaissaksalaisesta nimestä Vilhelm. Suomessa nimen yleistymiseen vaikutti viimeinen Ruotsin vallan aikainen kuningatar, Kustaa IV Adolfin puoliso Fredrika Dorotea Vilhelmina.
Mouni Farro
Mouni Farro (s. ) on ranskalainen näyttelijä. Hän näytteli Eva Martinezia vuosina 2007–2008 kuvatussa nuortensarjassa Kesärakkaus.
Rykodisc
Rykodisc on vuonna 1983 perustettu yhdysvaltalainen levy-yhtiö ja Warner Music Groupin alamerkki. Tällä hetkellä (kirjoitettu toukokuussa 2010) Rykodiscin alaisuuteen kuuluvia artisteja ja yhtyeitä ovat muun muassa Basshunter, Belinda Carlisle ja The Posies. Entisiin kuuluvat muun muassa David Bowie ja Yoko Ono. Vuosien aikana Rykodisciin on liitetty levy-yhiöt Hannibal Records, Tradition Records, Gramavision Records, Emperor Norton Records, Restless Records ja viimeisimpänä Cordless Recordings.
Lindsey Durlacher
Lindsey Durlacher (14. syyskuuta 1974 Evanston, Illinois – 4. kesäkuuta 2011 Denver, Colorado) oli yhdysvaltalainen kreikkalais-roomalaisen tyylin painija.
Durlacherin painiuran huipennus oli Guangzhoun MM-kilpailuissa 2006 saavutettu sarjan 55 kg pronssimitali. Kyseisessä turnauksessa Durlacher hävisi välieränsä iranilaiselle Hamid Soryan Reihanpourille, mutta voitti pronssiottelussa bulgarialaisen Venelin Venkovin. Vuoden 2007 MM-kilpailuissa Durlacher oli saman sarjan viides. Pan-Amerikan kisoista hän saavutti sarjan 60 kg hopeaa vuonna 2007 ja Pan-Amerikan mestaruuskilpailuista sarjassa 55 kg kaksi hopeaa ja pronssin.
Durlacher menehtyi nukkuessaan 36 vuoden ikäisenä aikaisin lauantaiaamuna 4. kesäkuuta 2011. Hän oli pari päivää aikaisemmin ollut leikkauksessa. Saman vuoden helmikuussa häneltä oli murtunut rintalasta moottorikelkkaonnettomuudessa. Kuolinsyytä ei ole kerrottu julkisuuteen.
Keltakuume
Keltakuume on vakava tartuntatauti, jonka aiheuttaa flavivirusten ryhmään kuuluva virus. Keltakuumeen kantaja on keltakuumehyttynen (Aedes aegypti), jonka välityksellä tauti siirtyy ihmiseen toisesta eläimestä. Tauti kuuluu verenvuotokuumeisiin. Keltakuume on trooppisten alueiden merkittävä virustauti, jota esiintyy päiväntasaajan tienoilla Afrikassa sekä Etelä- ja Väli-Amerikassa. WHO:n tilastojen mukaan siihen sairastuu vuosittain 200 000 ihmistä, joista 30 000 kuolee. 90 prosenttia tapauksista ilmenee Afrikassa. Rokotuksen avulla sairastumisriski pienenee. Keltakuumetta ei ole tavattu Aasiassa, Yhdistyneessä kuningaskunnassa, Skandinaviassa, Islannissa, Suomessa ja Venäjällä.
Keltakuumerokote on ainoa rokote, jonka puuttuminen riittää yksistään syyksi maahanpääsyn estämiselle. Voimassa oleva rokotus on todistettava virallisella keltakuumerokotustodistuksella. Jos rokotusta ei jostakin syystä voida antaa, tulee siitäkin olla virallinen todistus.
Historiaa
Keltakuume levisi Afrikasta Amerikkaan ilmeisesti orjalaivojen mukana. Eurooppalaistaustaiset lääkärit kiinnittivät plantaaseilla jo varhain huomiota afrikkalaistaustaisen väestön matalampaan sairastuvuuteen, ja afrikkalaisilla saattaakin olla keltakuumetta vastaan perinnöllistä vastustuskykyä, joka puuttuu eurooppalaisilta. Nimi keltakuume (eng. yellow fever) otettiin käyttöön Barbadoksen epidemian aikana vuonna 1750. Taudista kehkeytyi 1700-luvulla merkittävä ongelma eurooppalaisten siirtokunnissa Amerikoissa ja läntisessä Afrikassa. Lisäksi tautia kantautui laivojen mukana Eurooppaan. Napoleon lähetti Haitiin ranskalaisen sotilasosaston, joka tuhoutui keltakuumeeseen. Keltakuume oli osasyynä myös ranskalaisten suunnitteleman Panaman kanavan rakennustöiden epäonnistumiseen 1800-luvun lopussa.
Philadelphian keltakuume-epidemia vuonna 1793 tappoi kymmenen prosenttia kaupungin väestöstä.
Keltakuume oli vakava ongelma Karibian saarilla sekä Yhdysvaltain Etelävaltioissa. Mississippijoen alajuoksua vuonna 1878 koetellut epidemia tappoi yli 13 000 amerikkalaista. Taudin ajateltiin leviävän saastuneen ilman mukana, kunnes vapaaehtoisia(?) kuubalaisia koehenkilöitä käyttämällä Yhdysvaltain armeijan lääkäri Walter Reed työryhmineen todisti vuonna 1901, että keltakuumeen aiheuttaja on virus ja että sen tarttumiseen sairaasta henkilöstä terveeseen tarvitaan keltakuumehyttysen pisto. Kyseinen merkittävä havainto johti keltakuumeen vähittäiseen katoamiseen Yhdysvalloista, kun keltakuumehyttysiä opittiin torjumaan. Viimeinen keltakuume-epidemia Yhdysvalloissa koettiin New Orleansissa vuonna 1905. Hyttysten torjunta ja rokotusten pakollisuus ovat vähentäneet taudin esiintymistä myös Afrikassa. Rokote tautiin saatiin käyttöön erinäisten vaiheiden jälkeen vuonna 1938, ja sen kehittäjä Max Theiler sai saavutuksesta Nobelin lääketieteen palkinnon vuonna 1951.
Taudinkuva
Keltakuumeen aiheuttava flavivirus leviää hyttysten välityksellä ihmisestä toiseen. Sen tiedetään laboratorio-oloissa tarttuneen myös aerosolitartuntana, mutta tätä ei uskota tapahtuvan luonnossa. Ihmisen infektoiva annos on noin tuhat viruspartikkelia. Hyttynen saa viruksen suolistoonsa imiessään verta virusta kantavalta ihmiseltä tai apinalta. Virus lisääntyy hyttysen keskisuolessa, ja noin kymmenen vuorokauden kuluessa viruksia löytyy myös hyttysen sylkirauhasista, mistä ne pääsevät piston yhteydessä uuteen isäntään. Hyttysen muniessa virus myös siirtyy suoraan seuraavaan hyttyssukupolveen. Hyttysen pistäessä syljessä olevat virukset päätyvät ihon sisään, missä ne alkavat lisääntyä, alustana toimien luultavasti niin sanotut Langerhansin solut. Keltakuumetta vastaan rokotetulla henkilöllä tämä saa aikaan huomattavan immuunivasteen ja taudin kehitys pysähtyy.
Rokottamattomilla virukset alkavat levitä aluksi paikallisiin imusolmukkeisiin ja niistä imusuonistoa pitkin verenkiertoon. Verenkiertoon päästyään virus saa aikaan laajalti leviävän tartunnan, jonka kuolleisuus on noin 10–50 prosenttia. Taudinkuva vaihtelee eri potilailla, mutta yhteistä on kova kuume, joka kestää noin viikon. Vaikeissa tapauksissa potilailla esiintyy sisäistä verenvuotoa ja maksavauriota.
Varsinainen tauti alkaa 2–9 vuorokauden itämisajan jälkeen kuumeella (39–40°C useiden päivien ajan) ja kasvojen punoituksella (niin kutsuttu punainen vaihe), pulssin harvenemisella sekä päänsäryllä, silmien valonarkuudella ja lihaskivulla. Tunnusomainen oire on kielen kärjen ja sivujen punoitus samalla, kun kielen päälle muodostuu valkoinen peite. Lopulta kuume laskee pariksi tunniksi ja tuntemattomasta syystä, osa potilaista paranee tässä vaiheessa täysin. Veren seerumin transaminaasien nousu taudin alkuvaiheessa ennakoi kuitenkin vakavaa tautimuotoa.
Viimeaikaisten serologisten tutkimusten perusteella on arvioitu, että todellisuudessa jopa 55 prosenttia keltakuumetartunnoista olisi kokonaan oireettomia ja 33 prosenttia päättyy tähän verraten lieväoireiseen taudinkuvaan.
Seuraava taudin vaihe käynnistyy 3–6 vuorokautta ensioireiden alkamisesta. Tässä niin kutsutussa keltaisessa vaiheessa kuume nousee uudelleen ja iho sekä silmät muuttuvat keltaisiksi. Virus häviää verenkierrosta ja seerumin aspartaattiaminotransferaasi (ASAT) ja alaniiniaminotransferaasi (ALAT) nousevat. Ne laskevat muutamassa päivässä takaisin normaalilukemiin useimmilla potilailla, jotka ovat jäämässä henkiin. Toisin kuin hepatiiteissa, keltakuumeessa potilaan ASAT-arvo tyypillisesti ylittää ALAT-arvon, luultavasti sydänlihaksen ja luurankolihasten vaurioitumisen vuoksi. Osa potilaista selviää maksavauriosta, mutta menehtyy munuaisten toimintahäiriöön. Kuolemaa edeltää usein virtsanerityksen täydellinen loppuminen. Verihiutaleiden määrän lasku sekä maksan tuottamien hyytymistekijöiden puute aiheuttavat hemorragisen diateesin, josta seuraa verenpurkaumia, verivirtsaisuutta sekä verenvuotoa suusta ja kanyylien läpivienneistä. Keskushermosto-oireisiin voi liittyä delirium, kouristuksia tai kooma. Aivo-selkäydinnesteen paine on kohonnut. Keltakuumeviruksen aiheuttama aivotulehdus on äärimmäisen harvinainen.
Taudin kriittisin vaihe on 5–10 päivän kuluttua oireiden alkamisesta. Tuolla välillä potilas joko menehtyy tai on jäämässä eloon. Vakavan tautimuodon tapauskuolleisuus on 47 prosenttia. Erityisiä riskitekijöitä ovat miessukupuoli sekä yli 40 vuoden ikä. Nigeriassa tehdyn tutkimuksen mukaan eloonjääneen potilaan keskimääräinen sairaalassaoloaika oli 14 vuorokautta ja taudin keskimääräinen kesto 17,8 vuorokautta. Toipuminen kestää viikkoja, mutta taudista ei jää pysyviä elinvammoja.
Ehkäisy
Keltakuumetta vastaan on olemassa tehokas rokote, joka sisältää elävää, heikennettyä virusta. Se on syytä ottaa ennen matkustamista alueille, joilla keltakuumetta esiintyy. Keltakuumetta voidaan myös torjua käyttämällä suojaavaa vaatetusta ja hyttysverkkoa.
Risti-immuniteetti
Aikaisempi kokemus muista flaviviruksista saattaa lieventää keltakuumeen kliinisiä oireita. On jopa esitetty epäilyjä, että denguekuumeen esiintyminen olisi rajoittanut keltakuumeen leviämistä Aasiaan. Eläinkokeissa apinoiden aktiivinen immunisointi denguekuumeviruksella sekä Zika- ja Wesselsbron-virusten yhdistelmällä ovat tuottaneet vastustuskykyä keltakuumevirusta vastaan. Kuitenkaan Länsi-Niilin virus ja Banzi-virus eivät ole tuottaneet tällaista risti-immuniteettia apinoille. Toisaalta Gambiassa ja Nigeriassa vakavia keltakuumemuotoja on todettu ilmenevän yhtä usein tai jopa useammin potilailla, jotka ovat aikaisemmin sairastaneet denguekuumeen, mikä saattaa ilmentää eroja eri viruskantojen välillä. Kysymykset keltakuumeen ja denguekuumeen yhteisvaikutuksista ovat lääketieteellisesti merkittäviä, sillä nykyisin denguekuumetta tavataan jo suuressa osassa keltakuumeen riskialuetta.
Jaime Roldós Aguilera
pienoiskuva|Jaime Roldós Aguilera Jaime Roldós Aguilera (5. marraskuuta 1940 – 24. toukokuuta 1981) oli Ecuadorin presidentti 1979–1981. Hänen kuolemansa lento-onnettomuudessa kesken presidenttikauden on antanut aihetta salaliittoteorioihin.
Roldós opiskeli oikeutiedettä ja sosiaalitieteitä  Guayaquilin yliopistossa. 37-vuotiaana hän asettui presidenttiehdokkaaksi ja voitti vaalit toisella kierroksella. Hän oli nuorin Etelä-Amerikassa koskaan valittu presidentti.
Roldós oli naimisissa CPF-puolueen johtaja Assad Bucaramin veljentyttären kanssa. Ensimmäisessä vaalikampanjoissaan hän hyödynsi suhdettaan Bucaramiin, mutta presidentinvaalien toisella kierroksella hän irrottautui Bucaramin varjosta. Valintansa jälkeen hän päätyi eri linjoille Bucaramin hallitseman parlamentin kanssa. Tämä esti häntä saamasta monia uudistuksia läpi lainsäädännössä.
Lyhyellä presidenttikaudellaan Roldós perusti kansallisen kehityspankin, käynnisti lukutaito-ohjelman, rakennutti uusia kouluja ja puhelinlinjoja ja pyrki saamaan öljyvarat kansalliseen hallintaan.
Roldós kuoli lento-onnettomuudessa vaimonsa ja seurueensa kanssa.
Inkere (Pertteli)
Inkere on Salon Perttelissä sijaitseva kylä ja taajama, jossa on noin tuhat asukasta. Se oli vuoden 2008 loppuun Perttelin kunnan hallinnollinen keskus. Siellä on yhdysteiden 2401 ja 2402 risteys. Inkereellä on Sale, koulu, kirjasto ja terveysasema. Inkereellä sijaitsee myös Inkereen kartano, jonka historia ulottuu keskiajalle.
Perunvarpuspöllö
Perunvarpuspöllö (Glaucidium peruanum) on pöllöihin kuuluva lintu. Sitä tavataan Chilessä, Ecuadorissa ja Perussa.
Sen luontaista elinpiiriä on subtrooppinen ja trooppinen kuiva metsä ja kostea vuoristometsä, kuiva pensasaro, subtrooppinen ja trooppinen kostea pensasaro, subtrooppinen ja trooppinen ylävä pensasaro ja hyvin huonokuntoiset entiset metsät, kosteikot ja kaupunkialueet.
Prometheus-seura
Prometheus-seura ( ’ylioppilasyhdistys Prometheus’) oli vuosina 1905–1914 toiminut suomalainen yhdistys. Yhdistyksen puheenjohtaja oli Edvard Westermarck, varapuheenjohtaja Georg Schauman ja sihteeri Svante Dahlström. Muita seuran toimintaan osallistuneita olivat muun muassa Rafael Karsten, Rolf Lagerborg, Knut Tallqvist, Wilhelm Bolin, Yrjö Hirn, Hjalmar Magnus Eklund, Harry Federley, Alma Söderhjelm, Gunnar Castrén, K. H. Wiik, Viktor Heikel, Ernst Lampén ja Hermann Friedmann. Yhdistys vaati uskonnonopetuksen poistamista koulujen yläluokilta, siviiliavioliiton hyväksymistä ja valapakon poistamista oikeudenistunnoista. Yhdistys arvosteli kristinuskon moraalia pitäen sitä vanhentuneena.
Yhdistys perustettiin Helsingin yliopiston yliopistonuorison keskuudessa 20. lokakuuta 1905 hieman ennen suurlakon alkua. Seura oli aatteellisesti sekularistinen, humanistinen ja liberalistinen. Sen periaatteiden taustat palautuivat yleiseurooppalaiseen murrokseen, jossa empirismi, evolutionismi ja liberalismi saivat kannatusta oppineistossa. Seuran kannattajat eivät olleet yhteiskunnallisissa kannanotoissaan yhtenäisiä. Westermarck itse arveli Prometheuksen kokoukset suositummiksi kuin yhdenkään toisen oppilasjärjestön. Prometheuksessa pidettiin luentoja humanististen aiheiden lisäksi myös teologiasta ja teosofiasta, pitäjinä muun muassa tuleva arkkipiispa Erkki Kaila.
1910-luvun puolivälissä seuran toiminta hiipui samalla kun yhteiskunnallinen tilanne Suomessa kiristyi. Varsinaisesti seura lakkautettiin sisällissodan jälkeen, valtiovallan todettua sen toiminnan propagandistiseksi. Siviilivihkiminen tehtiin Suomessa lailliseksi vuonna 1917 annetulla erillislailla.
Uskonnonvapauslaki säädettiin 1922, ja se tuli voimaan vuoden 1923 alusta. Uusi laki salli kansalaisten olla kuulumatta uskonnollisiin yhdyskuntiin. Vasta tämä laki antoi myös ateisteille Suomessa täydet kansalaisoikeudet. Vaatimus valtion ja kirkon erottamisesta ei kuitenkaan toteutunut täysin.
Vesa Virtanen
Vesa Juhani Virtanen (s. 6. toukokuuta 1966 Oulu) on suomalainen kenraaliluutnantti.
Primitiivinen kommunismi
Primitiivisellä kommunismilla voidaan tarkoittaa sitä yhteiskuntarakennetta, joka vallitsi varhaisten metsästäjä-keräilijäheimojen keskuudessa. Primitiivisessä yhteiskuntarakenteessa erottuivat periaatteessa kaikki nykyisen kommunismin tavoitteet.
Vesa Virtanen
Vesa Virtanen syntyi everstiluutnantti Pentti Virtasen ja farmaseutti Ella Koskisen perheeseen ja avioitui vuonna 1994 Sari Linkovuon kanssa. Virtanen tuli ylioppilaaksi Vehkalahden lukiosta 1985 ja valmistui Kadettikoulusta 1989. Virtasella on myös valtiotieteen maisterin tutkinto Helsingin yliopistosta vuodelta 1994. Esiupseeri- ja yleisesikuntaupseerikurssit hän suoritti 1996–1998. Uudenmaan jääkäripataljoonassa Virtanen oli opetusupseeri 1989–1990 ja komppanian varapäällikkö 1990–1992 ja Maanpuolustuskorkeakoulussa opettaja 1993–1995. Virtanen toimi YK:n sotilastarkkailijana entisessä Jugoslaviassa 1995–1996 ja osastoesiupseerina Helsingin sotilasläänin esikunnassa 1998–2000, osastoesiupseerina pääesikunnassa 2000, puolustusvoimain komentajan adjutanttina 2001 ja EU:n sotilaskomitean puheenjohtajan adjutanttina Brysselissä 2001–2004. Pääesikuntaan hän palasi osastoesiupseeriksi 2004 ja toimi siellä vanhempana osastoesiupseerina 2005–2007.
Primitiivinen kommunismi
Primitiivisessä kommunismissa kaikki yhteisön jäsenet osallistuivat yhteisesti ja tasavertaisesti ruoan hankintaan. Ruoka myös jaettiin yhteisesti kaikkien jäsenten kesken. Yksityisomaisuutta primitiivisissä yhteisöissä ei ollut, lukuun ottamatta vaatteita ja mahdollisia pieniä henkilökohtaisia esineitä kuten koruja. Aseet, työkalut ja vastaavat olivat primitiivisessä yhteisössä yhteisomistuksessa, ja niitä käytettiin vain yhteisön tarpeen mukaan. Juuri minkäänlaista materiaalin ylijäämää ei primitiivisessä yhteisössä päässyt syntymään. Valtiota ei ollut. Primitiivisessä kommunismissa yhteisö teki kaiken oman hengissä säilymisensä eteen, mutta suhtautui vihamielisesti muihin yhteisöihin, koska yleensä katsoi niiden kaventavan omia elinmahdollisuuksiaan.
Stellan Westerdahl
Stellan Åke Westerdahl (10. marraskuuta 1935 Göteborg – 27. elokuuta 2018 ) oli ruotsalainen purjehtija. Hän kilpaili kesäolympialaisissa 1972 Münchenissä ja saavutti siellä hopeaa Star-luokassa.
In a World Like This (kappale)
In a World Like This on yhdysvaltalaisen Backstreet Boys -yhtyeen vuonna 2013 julkaistavan samannimisen studioalbumin ensimmäinen single. Kappale lähetettiin radioihin 19. kesäkuuta 2013 ja se tulee myyntiin digitaalisesti 25. kesäkuuta.
Vesa Virtanen
Ylemmän päällystön kurssin vuonna 2006 suorittaneesta Virtasesta tuli 2007 Uudenmaan jääkäripataljoonan komentaja vuoteen 2009 asti, jolloin hän siirtyi pääesikunnan henkilöstöosastolle erityistehtäviin. Osaston koulutussektorin johtajana hän toimi 2010–2012 ja vierailevana tutkijana Harvardin yliopistossa 2012–2013. Turvallisuuskomitean pääsihteeriksi puolustusministeriöön Virtanen nimitettiin 2013. Ylemmän johdon kurssin 2015 suorittanut Virtanen oli Kainuun prikaatin komentaja 2015–2017. Puolustusvoimien suunnittelupäälliköksi hänet nimitettiin 2017, Puolustusvoimien henkilöstöpäälliköksi 2021 ja Pääesikunnan päälliköksi 1. heinäkuuta 2022 alkaen.
Jääpallon Ruotsin-mestaruuskilpailut 1908
Vuoden 1908 jääpallon Ruotsin-mestaruuskilpailujen loppuottelussa kohtasivat Djurgårdens IF ja Östergötlands IF.
Loppuottelu
1. maaliskuuta 1908 Norrköpingissä.
In a World Like This (kappale)
Kappaleen on tuottanut Max Martin.
Vesa Virtanen
Virtanen ylennettiin vänrikiksi 1986, luutnantiksi 1989, yliluutnantiksi 1991, kapteeniksi 1993, majuriksi 1998, everstiluutnantiksi 2006, everstiksi 2012, prikaatikenraaliksi 2016, kenraalimajuriksi 2020 ja kenraaliluutnantiksi 2022.
Primitiivinen kommunismi
Niitä ryhmittymiä, jotka nykypäivänä tavoittelevat täysin samanlaisten esihistoriallisten primitiivikommunististen olojen palauttamista, kutsutaan anarko-primitisteiksi.
Tyrväänkylä
Tyrväänkylä on kylä Sastamalan kaupungissa Pirkanmaalla. Kylä sijaitsee Liekoveden ja Kokemäenjoen etelärannalla. Nykyisin Tyrväänkylän alueen halkaisee valtatie 12. Tien pohjoispuolella on alkuperäinen kylätontti, mutta tien eteläpuolelle on kehittynyt uudempi asutus. Kylässä on Tyrvään voimalaitos. Siellä sijaitsee myös Tyrväänkylän koulu.
Tyrväänkylän on oletettavasti perustettu 1200-luvun alkupuolella. Asiakirjalähteissä kylä on mainittu 1300-luvulta alkaen, jolloin kylän nimi oli ruotsiksi Törfues. Vanhin säilynyt kartta Tyrväänkylästä on vuodelta 1644.
Latvia talviolympialaisissa 2006
Latvia osallistui Torinon talviolympialaisiin 2006 57 urheilijan voimin. Maa saavutti kisoista yhden pronssimitalin. Maan lippua avajaisissa kantoi Artūrs Irbe ja päättäjäisissä Ilmārs Bricis.
M/S Vision of the Seas
M/S Vision of the Seas on yhdysvaltalaisen Royal Caribbean International -yhtiön risteilyalus. Aluksessa on 765 miehistön jäsentä. Alukseen mahtuu yli 2 900 matkustajaa. Laivalla on 16-reikäinen minigolf-rata ja uima-altaita. Aluksella on 11 kantta, joilla viihdettä ja monia hyttivaihtoehtoja. Aluksella on mm. schooner baari, baariterassi ja viking crown lounge 360 asteen näkymätila, 46 metriä merenpinnan yläpuolella.
Nikita Belyh
Belyh on syntyisin Permistä ja opiskellut taloustiedettä Permin valtionyliopistossa ja Oxfordissa. Hän on työskennellyt toimittajana ja perusti 1993 Fin-ins-yhtiön. Hänet valittiin 2001 Permin alueen duumaan ja 2004 varakuvernööriksi.
M/S Vision of the Seas
Koneisto
Aluksen koneisto on dieselsähköinen. Pääkoneina on neljä Wärtsilä NSD Finland Oy:n toimittamaa 12V46C-dieselmoottoria, jotka kukin tuottavat 12 600 kilowatin tehon pyöriessään 500 kierrosta minuutissa. Dieselit pyörittävät generaattoreita, joiden tuottama teho syötetään kahteen 17 000 kilowatin sähkömoottoriin, jotka pyörittävät kahteen akseliin kytkettyjä säätölapapotkureita 145 kierrosta minuutissa. Järjestelmän kokonaisteho on 50 400 kilowattia eli 68 524 hevosvoimaa, jolla voidaan saavuttaa 23,80 solmun maksiminopeus. Aluksen risteilynopeus on 22,30 solmua.
Nikita Belyh
Belyh nousi Oikeistovoimien liiton johtoon toukokuussa 2005. Hän vei puolueen liittoon Jabloko-puolueen kanssa, joka osoittautui menestyksekkääksi joulukuun 2005 paikallisvaaleissa, erityisesti Moskovassa. Belyh itse valittiin Permin aluepiirin duumaan joulukuussa 2006. Vuoden 2007 valtioduuman vaaleissa Oikeistovoimien liitto sai 0,96 % äänistä, ja jäi ilman paikkoja. Puolueen talousvaikeuksien vuoksi sitä alettiin suunnitella yhdistettäväksi kahden muun pienpuolueen kanssa, jotka tunnettiin Kremlin-myönteisinä. Belyh erosi puolueen johdosta protestina tälle syyskuussa 2008.
M/S Vision of the Seas
Käyttöhistoria
Alus aloitti huhtikuussa 1998 liikennöinnin Euroopan ja Yhdysvaltain välillä. Se rekisteröitiin 12. toukokuuta 2000 Vision of The Seas -yhtiölle, jonka kotipaikkana on Liberian pääkaupunki Monrovia. Aluksen operoinnista vastasi edelleen Royal Caribbean Cruise Line. Alus liputettiin 7. huhtikuuta 2003 Bahamaan kotisatamanaan Nassau.
Nikita Belyh
Belyh otti osaa ns. erimielisten marsseille 2007 ja hänet jopa pidätettiin, sekä protestoi Venäjän vuoden 2008 presidentinvaaleja vastaan.
Erottuaan SPS:n johdosta Belyh suunnitteli liittymistä Garri Kasparovin puuhaamaan Solidaarisuus-puolueeseen, joka vastusti presidentinkauden pidennystä. Presidentti Dmitri Medvedev ilmoitti yllättäen 8. joulukuuta 2008 asettavansa hänet ehdolle Kirovin alueen kuvernööriksi edellisen kuvernöörin Nikolai Šakleinin kauden päättyessä. Alueen duuma vahvisti nimityksen 14. joulukuuta. Belyh erosi Solidaarisuus-liikkeestä, jonka ohjelmassa yhteistyö Venäjän valtiojohdon kanssa oli julistettu mahdottomaksi. Belyhin takinkääntöä arvostelivat mm. liikkeen johtajat Boris Nemtsov ja Kasparov. Aktivisti Maria Gaidar julisti Belyhin "myyneen sielunsa paholaiselle." Gaidar sai kuitenkin myöhemmin paikan Kirovin alueen varakuvernöörinä.
Venäjän federaation tutkintakomitea pidätti Belyhin kesäkuussa 2016 kun hän oli ottamassa henkilökohtaisesti vastaan 400 000 euron lahjuksia moskovalaisessa ravintolassa. Presidentti Putin erotti hänet heinäkuussa 2016.
Singaporen Grand Prix 2014
Singaporen Grand Prix 2014 (virallisesti 2014 Formula 1 Singapore Airlines Singapore Grand Prix) oli Formula 1 -kauden 2014 14. osakilpailu, joka ajettiin 21. syyskuuta 2014 Singaporen katuradalla Singaporessa.
thumb|270px|Kilpailun voittaja Mercedeksen Lewis Hamilton. Kilpailun voitti paalupaikalta startannut Mercedeksen Lewis Hamilton.
Florencia Molinero
Florencia Molinero (s. 28. marraskuuta 1988 Rafaela) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 170 huhtikuussa 2012. Hän on voittanut urallaan yhdeksän ITF-turnausta kaksinpelissä ja 17 ITF-turnausta nelinpelissä.
Hellää terroria korville
Hellää terroria korville on punkyhtye Sensuurin kokoelma-albumi, joka julkaistiin vuonna 1996 levymerkillä Kråklund Records. Kappaleet 1–12 on yhtyeen ainoaksi jääneeltä studioalbumilta Hulinaa, kappaleet 13–18 ovat singlekappaleita ja kappale 19 julkaistiin Poko Rekordsin promoalbumilla.
Black Panther
Black Panther voi tarkoittaa muun muassa seuraavia:
Seutuliikenne
Seutuliikenne on kaupunkiseutua palvelevaa joukkoliikennettä, jonka linjat ulottuvat kuntarajojen yli. Seutuliikenteessä on yleensä käytössä seutulippu eli ainakin osan lippulajeista kattava yhteistariffi.
Iso-Britannia talviolympialaisissa 2006
Iso-Britannia osallistui Torinon talviolympialaisiin 2006. Avajaisissa maan lippua kantoi Rhona Martin ja päättäjäisissä Shelley Rudman. Maa saavutti yhden hopeamitalin ja sijoittui mitalitilastossa 21:sta.
Seutuliikenne
Pääkaupunkiseudun seutuliikenne
Kukin kunta maksaa prosentuaalisen osuuden kuluista sen mukaan miten kunnan alueella matkustajat ovat liikkuneet. Tämän valvontaa auttaa vuonna 2001 käyttöön otettu matkakorttijärjestelmä. Seutumaksu veloitetaan matkakortilla painamalla laitteen näppäintä kaksi (Espoo, Helsinki, Kauniainen, Vantaa). Seutumatkan voi maksaa myös kalliimpana kertamaksuna, kertalippuja myyvät kuljettajat sekä lippuautomaatit. Laitteen painikkeella 3 maksetaan matka, johon sisältyy myös Kerava ja Kirkkonummi.
Muun Suomen seutuliikenne
Seutulippujärjestelmässä matkustaja maksaa lipustaan kiinteän, asuinkuntansa päättämän kuukausihinnan. Seutulippujärjestelmä maksaa liikennöitsijälle jokaisesta matkasta korvauksen Matkahuollon sarjalipputaksan mukaan. Kunta ja valtio maksavat lipunhintojen erotuksen.
Seutulippujärjestelmiä on lähes jokaisella kaupunkiseudulla. Suosituin seutulippujärjestelmä on Turun seutulippujärjestelmä, jossa matkustus seutulinjoilla on seutulipun käyttöönotosta vuoden 2000 jälkeen lisääntynyt vuoteen 2003 mennessä 28 %. Tampereella seutulipun suosio on jonkin verran pienempi, koska liikennöitsijöillä on omia edullisia sarjalipputuotteita.
Turussa ja Tampereella keskuskaupunki tukee lisäksi seutuliikennettä nk. kuntalippusopimuksin, eli kaupungin sisäisen yhteistariffijärjestelmän liput käyvät seutuliikenteen busseissa ja kaupunki maksaa tästä seutuliikennöitsijälle korvauksen. Tämä lisää kaupungin sisällä liikkuvien käytössä olevaa bussitarjontaa.
Seutulippujärjestelmät ovat lisänneet julkisen liikenteen käyttöä selvästi sekä mahdollistaneet joukkoliikenteen ja sen käytön säilymisen alueilla, joilla joukkoliikenne olisi muuten taantunut. Linja-autoliiton kannan mukaan seutulippu ei ole liikennöitsijöille vaan matkustajille kohdistuvaa tukea. Tätä kantaa on arvosteltu ja esitetty, että seutulipputuki on käytännössä liikennöintitukea. Seutulippujärjestelmän toiseksi epäkohdaksi on esitetty, että koska tuki on lipputukea, tukea tarvitaan koko ajan enemmän, jos matkustus lisääntyy. Seutulipun eduksi on todettu, että kunnan asukkaille antamat työmatkakuluvähennykset pienenevät sitä enemmän, mitä vähemmän matkalippu maksaa. Tällöin edullisen lipun tarjoaminen kannattaa, vaikka valtaosa käyttäisi työmatkoihinsa henkilöautoja.
Seutulippujärjestelmissä käytetään yleensä Matkahuollon kontaktillista älykorttia. Koska kortti ojennetaan kuljettajalle lukulaitteeseen laittamista varten, kortin luku on hidasta. Tämä on erityisesti Turun seudun runkolinjalla 11/110 Naantali–Raisio–Turku–Kaarina/Littoinen johtanut vakaviin viivytyksiin ja aikataulun epäluotettavuuteen. Tampereella tämä ongelma on ratkaistu lataamalla seutulippu Tampereen sisäisessä liikenteessä käytettävälle älykortille.
Valtakunnallisesti seutulippua käyttää noin 21 000 henkilöä.
Seutuliikenne muissa EU-maissa
Monissa muissa Euroopan unionin maissa joukkoliikenne on järjestetty ostoliikenteenä kokonaan kaupunkiseudullisesti jolloin kaupunkiseudullinen joukkoliikenneviranomainen päättää linjoista ja aikatauluista, organisoi lippujärjestelmän ja kilpailuttaa kannattamattoman liikenteen. Tällaisia järjestelmiä ovat Ruotsin Länstrafiken-järjestelmä ja Saksan Verkehrsverbund-järjestelmä.
Martti Jalkanen
Martti Juhani Jalkanen (s. 9. lokakuuta 1947 Saarijärvi) on kunnallismies, joka toimi Kokemäen kaupungin palveluksessa lähes neljäkymmentä vuotta, mistä kaupunginjohtajana kolmisenkymmentä vuotta.
Martti Jalkanen syntyi maanviljelijä Aati Armas Jalkasen ja emäntä Maria Koivumäen perheeseen. Hänen puolisonsa vuodesta 1970 on rehtori Eila Kaarina Peltomaa. Jalkanen tuli ylioppilaaksi 1967 ja valmistui yhteiskuntatieteiden kandidaatiksi Tampereen yliopistosta 1970. Hän oli Nurmeksen vt. sosiaalisihteeri 1971 ja Saarijärven kunnansihteeri 1971–1974. Kokemäen kauppalan ja kaupungin palveluksessa hän toimi hallintopäällikkönä 1974–1984. Kaupunginjohtajaksi hänet nimitettiin 1984. Jalkanen jäi tästä tehtävästä eläkkeelle vuonna 2013.
Intentionalismi
Intentionalismi viittaa tieteenfilosofiassa intentionaaliseen selittämiseen. Se on eräs finalistisen selittämisen muoto. Finalistisessa selittämisessä jokin asia pyritään selittämään tietoisen ja päämäärähakuisen toimijan uskomusten ja aikomusten avulla.
Intentionaalisen selittämisen tarkoituksena on ymmärtää, miksi joku ihminen tai muu älyllinen olento tekee jotakin jollakin tavalla. Intentionaalinen selitys selittää ihmisen käyttäytymisen johtuvan hänen haluistaan ja uskomuksistaan eli intentionaalisista tiloistaan. Intentionaalisilla tiloilla tarkoitetaan mentaalisia tiloja, jotka suuntautuvat itsen ulkopuolelle.
Intentionaalisen selityksen tavoitteena on löytää perustelut, motiivit tai tiedostetut syyt toiminnalle sekä ymmärtää ihmistä osana tämän sosiaalista ympäristöä. Intentionaalista selittämistä nimitetään usein tulkinnaksi tai ymmärtämiseksi.
Toinen finalistisen selittämisen muoto on funktionalismi.
The Late Late Show with Craig Ferguson
The Late Late Show with Craig Ferguson oli yhdysvaltalainen myöhäisillan keskusteluohjelma, jota juonsi skotlantilais-amerikkalainen Craig Ferguson. The Late Late Show'ta esitettiin CBS-kanavalla Fergusonin johdolla tammikuusta 2005 lähtien joulukuuhun 2014 asti. The Late Late Show'lla ei ollut omaa housebändiä, mikä on harvinaista yhdysvaltalaisissa myöhäisillan keskusteluohjelmista.
Huhtikuun 28. päivän lähetyksessä vuonna 2014 Ferguson ilmoitti jättävänsä ohjelman vuoden loppuun mennessä. Sarjan viimeinen jakso hänen juontamanaan esitettiin 19. joulukuuta 2014. Tämä jälkeen sarjaa jatkettiin vierailevien juontajien kanssa. Sarjan uusi vakituinen juontaja James Corden aloitti oman versionsa talk show’sta maaliskuun 2015 lopulla.
Saksan 4. panssariarmeija
4. panssariarmeija oli Saksan maavoimien toisen maailmansodan aikainen kenttäarmeija. Yhtymä muodostui kuin helmikuussa 1942 '''4. panssariryhmä' (Panzergruppe 4'') täydennettiin armeijaksi. Yhtymään kuuluneet joukot osallistuivat Ranskan valtaukseen ja itärintaman taisteluihin.
Panssariryhmä
thumb|250px|4. panssariryhmän kokoonpano 22. kesäkuuta 1941 Saksan 4. panssariryhmää johti koko sen olemassa olon ajan kenraalieversti Erich Hoepner. Panssariryhmä muodostettiin Saksan miehittämässä Ranskassa 17. helmikuuta 1941 XVI armeijakunnasta ja siihen liitettiin täydennyksenä LVI ja XLVI panssariarmeijakunta. Ryhmä siirrettiin Ranskasta itään lähelle Neuvostoliiton vastaista rajaa. Operaatio Barbarossan alkaessa se aloitti etenemisen kohti Moskovaa. Talvi ja puna-armeijan vastarinta pysäytti hyökkäyksen Moskovan edustalle. Vuodenvaihteessa panssariryhmää täydennettiin uusilla yksiköillä ja se nimettiin panssariarmeijaksi.
Komentajat
Panssariarmeijan komentajina olivat :
Australia talviolympialaisissa 2006
Australia osallistui Torinon talviolympialaisiin 2006 40 urheilijan joukkueella. Australian lippua avajaisissa kantoi Alisa Camplin ja päättäjäisissä Dale Begg-Smith.
Tallink-tenniskeskus
pienoiskuva|280x280px|Tallink-tenniskeskus Tallink-tenniskeskus on Tallinnassa, Virossa sijaitseva tenniskeskus. Keskuksessa on 14 tenniskenttää, 10 sulkapallokenttää, ryhmäharjoitusalueita, kuntosali ja kahvila. Keskus on kooltaan 14 500 neliömetriä. Se rakennettiin vuonna 2016 ja rakentaminen maksoi 10 miljoonaa euroa.
In a World Like This
In a World Like This on yhdysvaltalaisen Backstreet Boys -yhtyeen 30. heinäkuuta 2013 julkaistu kahdeksas studioalbumi. Albumin ensimmäisenä singlenä julkaistiin kappale ”In a World Like This”.
Albumin julkaisemisen ohessa yhtye järjesti In a World Like This -20-vuotisjuhlakiertueen.
Lipstick Jungle
Lipstick Jungle on Candace Bushnellin samannimiseen kirjaan pohjautuva draamasarja. Sarja kertoo kolmen New Yorkissa elävän naisen Nicon, Wendyn ja Victoryn keskinäisestä ystävyydestä ja elämästä. Suomessa MTV3 esitti sarjan 1. tuotantokauden tammikuusta 2009 alkaen ja 2. tuotantokauden syksyllä 2009. Sarjan tuotanto lopettiin maaliskuussa 2009, joten 2. tuotantokausi jäi viimeiseksi kaudeksi.
Italian veljet
Italian veljet (, lyh. FdI) on italialainen kansalliskonservatiivinen puolue, jonka johtajana toimii Giorgia Meloni.
Minna
Minna on yleinen suomalainen naisen etunimi. Se on muunnettu nimestä Vilhelmiina. Vilhelmina-nimi on puolestaan germaanista alkuperää ja Wilhelmin sisarnimi.
Italian veljet
Historia
left|130px|thumb|Italian veljien logossa vuosina 2014–2017 käytettiin myös puolueen edeltäjien [[Alleanza Nazionalen ja Italian sosiaalisen liikkeen (MSI) tunnuksia.]] Italian veljet perustettiin vuonna 2012. Moni sen perustajista oli osittain fasististaustaisen Alleanza Nazionale -puolueen (AN) entisiä johtajia. AN oli yhdistynyt Silvio Berlusconin keskustaoikeistolaiseen Vapauden kansa -puolueeseen vuonna 2009. Yksi Italian veljien perustajista oli puolueen nykyinen johtaja Giorgia Meloni. Nimi puolueelle otettiin Italian kansallislaulun avaussäkeestä.
Minna
Vuoden 2019 loppuun mennessä Digi- ja väestötietoviraston tietojen mukaan 31 157 henkilöä on saanut etunimekseen Minna. Heistä yli puolet on syntynyt 1960- ja 1970-luvuilla.
Lähteet
Minna (disambiguation)
Italian veljet
Historia
Puolue sai Italian parlamenttivaaleissa 2018 noin neljän prosentin ääniosuuden. Europarlamenttivaaleissa 2019 puolue sai 6,4 prosentin kannatuksen ja viisi paikkaa.
Vuoden 2022 parlamenttivaaleissa puolue sai noin 26 % äänistä ja nousi maan suurimmaksi puolueeksi. Vaalien jälkeen Italian veljet muodosti hallituksen Legan ja Forza Italian kanssa. Pääministeriksi tuli Meloni.
Ideologia ja ohjelma
Liike puolustaa kansallista itsemääräämisoikeutta, sosiaalista solidaarisuutta ja oikeudenmukaista verotusta ja nojautuu kansalliseen perinteeseen ja liberaaliin arvomaailmaan. Puoluetta on luonnehdittu äärioikeistolaiseksi ja ”jälkifasistiseksi”, mutta puolue itse torjuu nämä väitteet.
Italian veljet puolustaa perinteistä ydinperhettä, kristinuskoa ja isänmaata. Se suhtautuu torjuvasti Italiaan laittomasti pyrkiviin siirtolaisiin sekä samaa sukupuolta olevien avioliittoon. Puolue pyrkii myös nostamaan Italian syntyvyyttä.
Puolue julkaisi ennen vuoden 2022 parlamenttivaaleja yhteisen vaaliohjelman muiden oikeistoliittouman puolueiden kanssa. Siinä korostetaan Naton jäsenenä tehtyjä sitoumuksia ja tukea Ukrainalle sodassa Venäjää vastaan sekä tuetaan kaikkia aloitteita konfliktin ratkaisemiseksi. Ohjelmassa sitoudutaan Euroopan integrointiprosessiin, vaaditaan Euroopan unioniin enemmän politiikkaa ja vähemmän byrokratiaa, vaaditaan unionin julkisen rahankäytön ja taloushallinnon uudelleentarkastelua sekä 200 miljardin euron EU-elvytyspaketin sopimuksen muuttamista. Ohjelmassa kehotetaan puolustamaan ja edistämään Euroopan juutalaiskristillisiä juuria.
Ohjelmassa esitetään perheiden, yritysten ja yrittäjien veronalennuksia. Vähimmäistulojärjestelmä halutaan lakkauttaa, ja vähimmäiseläkkeitä, sosiaalimaksuja ja vammaismaksuja tarkastella uudelleen. Ostovoimaa halutaan suojella ja energiatuotteiden veroja laskea. Ohjelmassa luvataan myös energiantarjonnan monipuolistamista, energiaomavaraisuussuunnitelmaa ja ydinvoiman harkitsemista. Oikeistoliittouma pitää yleistä turvallisuutta ensisijaisena. Ohjelmassa lupaudutaan taistelemaan pikkurikollisuutta, mafiaa, naisiin kohdistuvaa väkivaltaa, huumeiden kauppaa ja levitystä sekä antisemitismiä ja islamilaista fundamentalismia vastaan.
Cry
Cry on yhdysvaltalaisen laulajan Michael Jacksonin toinen vuoden 2001 albumilta Invincible julkaistu single. Se julkaistiin joulukuussa 2001. Kappaleen on kirjoittanut ja tuottanut R. Kelly. Singlen B-puolella on albumin Bad erikoisversiolla vuonna 2001 julkaistu ”Streetwalker” sekä uusi kappale ”Shout”, jonka oli tarkoitus olla Invinciblella, mutta jonka korvasi kappale ”You Are My Life”.
Promessointi
Menetelmän kehitti vuonna 1999 ruotsalainen biologi Susanne Wiigh-Mäsak, joka on hakenut sille patenttia 35 maassa. Hän halusi kehittää ekoystävällisen vaihtoehdon arkkuhautaukselle, joka on kallista ja kuluttaa maapinta-alaa, ja tuhkaukselle, joka saastuttaa ilmaa. Hän tutki yhdessä Jönköpingin piispan kanssa mahdollisuutta ekologisiin hautajaisiin ja kehitti promessoinnin.
Menetelmän idea on muuttaa ruumiin biomassa mahdollisimman ekoystävälliseen muotoon. Nestetyppi on terästeollisuuden sivutuote (LD-prosessi käyttää puhdasta happea), joka menisi muutoin hukkaan. "Promessoinnissa" vesi ja muut haihtuvat yhdisteet poistuvat ruumiista ja jäljelle jäävästä tomusta on metalliosat – kuten proteesit ja hampaiden amalgaamipaikat – helppo poistaa esim. magneetilla. Koska prosessissa ei tapahdu mitään, mikä tuottaisi hiilidioksidia palamisen avulla, kehon sisältämä hiili jää tomuun sen sijaan että se vapautuisi ilmakehään. Kun tomu haudataan, orgaaniset aineet sitoutuvat maaperään. Haudalle voidaan istuttaa puu tai jokin muu kasvi, joka käyttää ruumiin kivennäisaineet hyväkseen. Ruumis maatuu tällä tavalla vajaassa vuodessa. Susanne Wiigh-Mäsak on valinnut muistokasvikseen valkoisen alppiruusun.
Prosessin ajatellaan olevan arkkuhautausta ja tuhkausta ekologisempi, jälkimmäisistä vapautuu suuri määrä raskasmetalleja – Ruotsin 73 krematoriota tuottavat noin 32 % maan kaikesta elohopeapäästöistä ilmakehään. Monet uskonnot asettavat rajoitteita hautaustavalle – islam ei hyväksy tuhkausta ja juutalaiset yhdistävät krematoriot holokaustiin.
Laitosta, jossa promessointi tapahtuisi, kutsuttaisiin promatorioksi. Ruotsissa menetelmän käyttöönoton sallimista on yritetty selvittää useita kertoja.
"Promessointi" on johdettu italian kielen sanasta promessa, "lupaus".
BioCity Turku
BioCity Turku on Turun yliopiston ja Åbo Akademin yhteinen biokeskus, joka kokoaa yhteen Turun yliopistojen biotieteisiin ja molekyylilääketieteeseen liittyvän tutkimuksen. BioCity Turku on Biokeskus Suomi -verkoston jäsen. BioCity Turku on vuodesta 1991 alkaen järjestänyt vuosittain kansainvälisen BioCity Symposium -tiedekokouksen ja vuodesta 2004 jakanut parhaalle turkulaiselle biotieteelliselle julkaisulle myönnettävän Elias Tillandz -palkinnon.
Vuodesta 2004 BioCity Turun tieteellisenä johtajana on toiminut Turun yliopiston biokemian professori Jyrki Heino.
Talvikerrostuneisuus
Makea vesi on tiheimmillään noin 4°C lämpötilassa. Lauhkealla ilmastovyöhykkeellä, Suomessa, järvivedet jäähtyvät syksyllä ja järvi sekoittuu pystysuunnassa eli tapahtuu täyskierto. Jäähtyessään alle 4°C lämpötilaan, vesi on kevyempää, eikä enää painu pohjalle vaan pysyy pinnalla ja jäähtyy edelleen. Muodostuu talvikerrostuneisuus, jossa päällysvesi on kylmempää kuin alusvesi. Päällysveden jäähtymisen jatkuessa pintaveden lämpötila laskee jäätymispisteeseen ja pinnalle muodostuu jääpeite.
Toinen Suomen järvissä tapahtuva lämpötilakerrostuneisuuden muoto on kesäkerrostuneisuus.
Kikka Remix
Kikka Remix on suomalaisen viihdetaiteilija Kikan kokoelmalevy vuodelta 1995. Se sisältää kaksitoista uudelleen sovitettua kappaletta vuosilta 1989–1994 ja yhden uuden kappaleen. Sovitukset teki nimimerkki Click A. Button lukuun ottamatta uutuuskappaletta "Kaikki lähtee aikanaan", jonka sovitti Hausmyllyn Drome.
Kappaleet
"Apinamiehen" levytti alun perin Ami Aspelund. Kikan tulkitsemana se julkaistiin alkuaan levyllä Kiihkeät tuulet (1990). Kappale on suomenkielinen versio Tony Colen, Graeme Hallin ja Steve Wolfen sävellyksestä "Big Fat Oranguman".
Dragon Data
Espanjalainen EuroHard osti Dragon Datan vuonna 1984 ja päätyi itse pari vuotta myöhemmin konkurssiin.
GECin ohjauksessa yritys kehitti kaksi prototyyppiä ennen päätymistään EuroHardin omistukseen.
Yritys ehti valmistaa erän MSX-yhteensopivaa Dragon MSX-64 -tietokonetta, mutta ne eivät ehtineet myyntiin.
Jääpallon Ruotsin-mestaruuskilpailut 1907
Jääpallon Ruotsin-mestaruudesta pelattiin ensimmäisen kerran talvella 1907. Kilpailuun osallistui 5 joukkuetta. loppuottelussa kohtasivat IFK Uppsala ja IFK Gefle.
Loppuottelu
17. maaliskuuta 1907 Gävlessä.
Videopelilainsäädäntö Suomessa
Videopeleihin kohdistuva lainsäädäntö Suomessa koskee niiden sisältöä, sisällön luokittelua ja siihen liittyviä merkintöjä, kuin myös videopelien myyntiin liittyviä seikkoja, kuten vaikkapa palautusoikeuksia. Nämä kuluttajansuojaa koskevat lainsäädännöt pohjautuvat osittain Euroopan unionin direktiiveihin. Suomen lain alaisena videopelit luokitellaan kuvaohjelmiksi, jolla voidaan tarkoittaa mitä tahansa kaupallista videomateriaalia, olipa se sitten interaktiivista tai ei. Suomen kuvaohjelmalait koskevat kuvaohjelmamateriaalin luokittelua ja erinäisiä vaadittuja merkintöjä, esimerkiksi niille tarkistusviranomaisen toimesta säädettyä ikärajaa. Suomessa videopelien ikäluokitusjärjestelmänä yleisesti käytetään PEGI:ä, Pan European Game Information, joka on käytössä myös muissa Euroopan maissa.